Құдайберген Тәуекелұлы Сұлтанбаев — Қазақстан Энциклопедиясы
"Құдайберген Тәуекелұлы Сұлтанбаев — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TITLE: Құдайберген Тәуекелұлы Сұлтанбаев — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=0
META: "Құдайберген Тәуекелұлы Сұлтанбаев — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TOTAL WORDS: 154
TEXT: Қазақстан Энциклопедиясы Құдайберген Тәуекелұлы Сұлтанбаев - актер, қоғам қайраткері. Қазақстанның халық әртісі. 1974-1992 жылдары Құрманғазы атындағы Қазақ Мемлекеттік өнер институтының актерлік мамандығын, Абай атындағы Мемлекеттік университетінің заң факультетін бітірген. Қ. Сұлтанбаев сан қырлы талант болды. Оның ерекше бір таланты – сатира жанрында жарқырай көрінді. Бұл тұста Тамаша әзіл-сықақ театрының іргесін қалаушылардың бірі болған актер өмірінің соңына дейін оның бағдарламаларына белсене қатысып, көрерменін хас өнерімен сусындатып өткенін атап айту керек. Көрнекті актер кино өнерінде де өзіндік із қалдырды. Ол режиссер Сатыбалды Нарымбетовтің бірнеше фильмінде, сондай-ақ «Б. Шамшиевтің «Көктөбедегі кездесу», З. Подольскийдің «Қош бол, Медеу», С. Тәукелдің «Махамбет», Рүстем Әбдірашевтің «Қаладан келген қыз», «Құрақ көрпе», т. көркем фильмдерде әрқилы да қызғылықты бейнелер жасады. Қазақ өнері үлкен қазаға ұшырады. 64 жасқа қараған шағында көрнекті актер, Қазақстанның халық артисі Құдайберген Сұлтанбаев 2010 жылы 20 желтоқсанда қайтыс болды. Қазақстан Республикасында кімнің кім екені – 2011. 2 томдық анықтамалық. ISBN 978-601-278-473-2 Қазақстан - спортшылар елі. Энциклопедиялық анықтамалық. - Алматы: "Сөздік-Словарь"
